योजना के अंतर्गत जिले के समस्त सरपंच, पंच एवं नगर पंचायत के पार्षदगण शामिल होंगे। जिले हेतु निर्धारित संख्या के प्रतिनिधियों के भ्रमण पश्चात की ये संबंधित जिले से समाप्त माना जाएगा।योजनांतर्गत प्रत्येक जिले के लिए राज्य स्तर से प्रतिनिधियों की संख्या एवं भ्रमण हेतु रोस्टर का निर्धारण किया जा रहा है। निर्धारित रोस्टर के अनुसार ही संबंधित जिला अपने निर्वाचित प्रतिनिधियों को रायपुर भ्रमण के लिए भेजेंगे। पंचायत प्रतिनिधि एवं पार्षदों के रायपुर एवं नया रायपुर आने-जाने के लिए बसों की व्यवस्था संबंधित जिला कलेक्टरों द्वारा की जाएगी। प्रतिनिधियों के रहने, ठहरने एवं भोजन की व्यवस्था नया रायपुर स्थित राज्य होटल प्रबंधन संस्थान-उपरवारा में नि:शुल्क आयोजित है। प्रतिभागियों के आने-जाने के लिए निर्धारित बस से ही निर्धारित स्थानों का भ्रमण कराया जाएगा। जिन जिलों के प्रतिभागी ट्रेनों से सफर कर रायपुर पहुंचेंगे उनके संस्थान ने भ्रमण हेतु बस की सेवाएं उपलब्ध रहेंगी। अपने-अपने जिलों से रायपुर आने के रास्तों में स्थित दर्शनीय स्थलों का भ्रमण/अवलोकन करने के पश्चात रायपुर पहुंचेंगे।